31971R0801
L 088/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 801/71 НА КОМИСИЯТА
от 19 април 1971 година
относно разрешаване на държавите-членки да предприемат мерки за дерогация от някои изисквания на стандартите за качество, приложими към износа за трети страни на свежи рязани цветя
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета (1) от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина,
като взе предвид Регламент (ЕИО) № 316/68 на Съвета (2) от 12 март 1968 г. относно определяне на стандарти за качество за свежи рязани цветя и свежа декоративна зеленина и по-специално член 2, параграф 2 от него,
като има предвид, че съгласно член 2, параграф 2 от Регламент (ЕИО) № 316/68 на държавите-членки може да бъде разрешено да вземат мерки за дерогация от някои изисквания на стандартите за качество, за да могат износителите да отговорят на търговските изисквания на определени трети страни;
като има предвид, че разпоредбите относно стандартите за качество, свързани с опаковането и оформлението на рязаните цветя, не позволяват да бъдат спазени във всички случаи търговските изисквания на определени трети страни; като има предвид, че тези търговски изисквания са трайни и неизменни; като има предвид, следователно, че на държавите-членки следва да бъде разрешено да ги изпълняват без ограничение на продължителността;
като има предвид, че мерките, предвидени с настоящия регламент, са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
На държавите-членки се разрешава, във връзка с износа на свежи рязани цветя за Съединените американски щати и Канада, да предприемат мерки за дерогация от прилагането на разпоредбите на раздел VI A от приложение I към Регламент (EИО) № 316/68.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 април 1971 година.